पाएं अपने शहर की ताज़ा ख़बरें और फ्री ई-पेपरडाउनलोड करें
युवा वैक्सीन लगवाना चाहते हैं, लेकिन सरकार की तरफ से ही कमी की जा रही है। कई लोगों ने कोविन पोर्टल पर रजिस्ट्रेशन तो करा लिया है, लेकिन उन्हें दो-दो दिन तक शेड्यूल ही नहीं मिल पा रहा है। स्पॉट रजिस्ट्रेशन नहीं हो रहा है। इससे तीन दिन में 17869 युवा ही वैक्सीन ले पाए।
सोमवार को 18 से 45 साल तक आयु वाले 4609 लोगों ने वैक्सीन का पहला डोज लिया। 130 हेल्थ वर्कर और फ्रंटलाइन वर्कर ने पहला और 1898 ने दूसरा डोज लिया। 45 साल से अधिक उम्र के 1662 लोगों ने पहला और 4633 ने दूसरा डोज लिया। 1 मई को मनपा को 50 हजार डोज दिए गए थे। 18 साल से 45 साल आयु वालों की रजिस्ट्रेशन प्रक्रिया राज्य सरकार कर रही है, इसलिए मनपा इसकी जानकारी नहीं दे रही।
आठ लोग होंगे तभी खोलेंंगे वैक्सीन का आखिरी वायल
मनपा के पास सोमवार को 20 हजार डोज थे। करीब 4% डोज वेस्ट हो रहे हैं। मनपा ने तय किया है कि आखिर में अगर डोज लेने वाले कम से कम 8 लोग होंगे तभी वायल खोला जाएगा।
45 प्लस वालों के लिए दो दिन कोविशील्ड नहीं
मंगलवार और बुधवार को 45 साल से अधिक उम्र के लोगों, हेल्थ वर्कर, फ्रंटलाइनर वर्कर के लिए कोविशील्ड का टीकाकरण बंद रहेगा। इस वजह से पहली और दूसरी खुराक नहीं ले सकेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn